Μικρός Πρίγκηπας (δορυφόρος)

Μικρός Πρίγκιπας Ανακάλυψη Ανακαλύφθηκε από W. J. Merline, L. M. Close, C. Dumas, C. R. Chapman, F. Roddier, F. Menard, D. C. Slater, G. Duvert, J. C. Shelton, T. Morgan Ημερομηνία Ανακάλυψης 1 Νοεμβρίου 1998 Προσδιορισμοί Εναλλακτική ονομασία 45 Ευγενία I Μικρός Πρίγκηπας Προσωρινή ονομασία S/1998 (45) 1 Χαρακτηριστικά τροχιάς Ημιάξονας τροχιάς 1184 ± 12 Km Εκκεντρότητα 0,0100 ± 0,0002 Περίοδος περιφοράς 4,766 ± 0,001 ημέρες Κλίση 8,0 ± 0,1 (προς τον Ισημερινό της 45 Ευγενία) Είναι δορυφόρος της 45 Ευγενία Φυσικά χαρακτηριστικά Διαστάσεις  ~ 13 Km Μάζα ~ 1,2 × 1015 kg

Ο Μικρός Πρίγκηπας (αγγλικά:Petit-Prince) ή, όπως είναι το πλήρες όνομά του, (45) Ευγενία I Μικρός Πρίγκηπας ((45) Eugenia I Petit-Prince) είναι ο μεγαλύτερος, εξωτερικός δορυφόρος του αστεροειδή 45 Ευγενία. Ανακαλύφθηκε το 1998 από αστρονόμους με το τηλεσκόπιο Keck II στο Mauna Kea, στη Χαβάη. Το προσωρινό του όνομα ήταν S/1998 (45) 1.

Πήρε το όνομά του το 2003 από τον χαρακτήρα του βιβλίου του Αντουάν ντε Σαιντ-Εξυπερύ «Ο Μικρός Πρίγκηπας», ο οποίος ζούσε σε έναν αστεροειδή με το όνομα B612. Το όνομα αυτό, έχει επιλεγεί προς τιμήν του γιου της αυτοκράτειρας Ευγενίας και του Ναπολέοντος του 3ου της Γαλλίας, Ναπολέων Δ' (Napoléon Eugène Louis Jean Joseph), ο οποίος είχε βρεθεί στην Αφρική αναζητώντας την περιπέτεια (όπως και ο μικρός πρίγκιπας), πήρε μέρος στη Μάχη του Ουλουντί ενάντια στους Ζουλού και αφού έπεσε σε κάποια ενέδρα τους, σκοτώθηκε σε ηλικία 23 ετών. 

Ο δορυφόρος έχει 13 χλμ. διάμετρο (Ο αστεροειδής 45 Ευγενία έχει διάμετρο 214 χλμ). Η περιφορά του γύρω από τον αστεροειδή διαρκεί 5 ημέρες.

Ο Μικρός Πρίγκηπας ήταν ο πρώτος δορυφόρος αστεροειδή που ανακαλύφθηκε από ένα τηλεσκόπιο εδάφους. Μέχρι τότε, ο μόνος γνωστός δορυφόρος αστεροειδή ήταν ο Δάκτυλος, που είχε ανακαλυφθεί από τη διαστημική συσκευή Γαλιλαίος, γύρω από τον αστεροειδή 243 Ίδη (243 Ida).

 Εξωτερικοί σύνδεσμοι 
 IAUC 7129, ανακοίνωση ανακάλυψης 
 "Discovery of a moon orbiting the asteroid 45 Eugenia" Nature, 1999 
 Πρόταση για την ονομασία του προς την IAU Μάιος 2000 
 IAUC 7503, ανακοίνωση  ονομασίας 
 δεδομένα από τον W. Robert Johnston 
 λεπτομέρειες τροχιάς, διαγράμματα F. Marchis 

Κατηγορία:Δορυφόροι αστεροειδών
Κατηγορία:Αντουάν ντε Σαιντ-Εξυπερύ